Martinus Poprad: Knižná beseda s Jozefom Karikom: Pád
2026-03-10
10. 3. 2026 o 18:00, Martinus OC Fórum, Poprad

Knižná beseda s Jozefom Karikom
Niektoré príbehy sa nezačínajú výstrelom, ale tichým nepokojom. A čím dlhšie trvajú, tým hlbšie vás stiahnu. Pád je presne taký román, temný, znepokojivý a nebezpečne blízky realite, ktorú si nechceme priznať.
Pozývame vás na knižnú besedu s Jozefom Karikom, autorom, ktorý vie pracovať so strachom, napätím a otázkami, na ktoré neexistujú pohodlné odpovede. Budeme sa rozprávať o hraniciach racionality, o tom, ako ľahko sa môže istota zmeniť na chaos, a o pádoch, ktoré nezažívajú len jednotlivci, ale celé systémy.

Martinus Nivy: Natali Fox, Iveta Pernišová: Áčko za lásku
2026-03-10
10. 3. 2026 o 18:00, Martinus Nivy, Bratislava

Áčko za lásku – beseda o knihe
Láska nemusí byť vždy jednoduchá, ale je vždy hodná toho, aby sme za ňu bojovali. Áčko za lásku od Natali Fox a Ivety Pernišovej je príbeh o priateľstve, odvahe a prvých veľkých citových skúškach, ktoré dokážu zmeniť celý život.
Pozývame vás na knižnú besedu, kde sa budete môcť stretnúť s autorkami, spýtať sa ich na proces tvorby, dozvedieť sa, odkiaľ čerpajú inšpiráciu, a porozprávať sa o príbehu, ktorý zrkadlí radosti, starosti a šialené momenty mladého srdca. Diskusia s autorkami odkryje zákulisie knihy, jej hrdinov a to, prečo niektoré príbehy o láske zostanú v pamäti navždy.

Michail Afanasievič Bulgakov († 10. marec 1940)
2026-03-10
Michail Afanasievič Bulgakov
( *15. mája 1891, Kyjev – † 10. marec 1940, Moskva)

Ruský spisovateľ, jeden z najväčších satirikov ruskej a sovietskej literatúry. Jeho najznámejšie diela sú Majster a Margaréta (považované za najlepší ruský román 20. storočia), Biela garda, Diaboliáda…

Milo Urban († 10. marec 1982)
2026-03-10
Milo Urban
(* 24. august 1904, Rabčice – † 10. marec 1982, Bratislava)

Bol slovenský prozaik, prekladateľ a novinár, počas slovenského štátu šéfredaktor ľudáckeho denníka Gardista. K jeho najvýznamnejším dielam patrí Živý bič, Za vyšným mlynom…

Martinus Trenčín: Odvaha k súcitu: knižná beseda o sile láskavosti k sebe aj druhým
2026-03-11
11. 3. 2026 o 17:00, Martinus – City Park, Trenčín

Odvaha k súcitu: knižná beseda
Pozývame vás na knižnú besedu k titulu Odvaha k súcitu, ktoré spája vedeckú presnosť s hlbokou ľudskosťou.
Klinický psychológ Paul Gilbert a bývalý budhistický mních Choden vás prevedú cestou od evolučných základov emócií až po praktické nástroje, ktoré môžete okamžite použiť v každodennom živote.
Kniha Odvaha k súcitu pútavo prepája psychológiu, neurovedu a všímavosť a ukazuje, že skutočná odolnosť nevyrastá z tlaku na výkon, ale zo súcitu k sebe aj k druhým. Dozviete sa, ako rozpoznať svoje emočné systémy, zmierniť vnútorné napätie a reagovať na výzvy s väčším pokojom a láskavosťou.

Martinus Liptovský Mikuláš: Ivana Molnárová: Kto som, keď sa nik nepozerá
2026-03-11
11. 3. 2026 o 17:00, Martinus RGB Liptov, Liptovský Mikuláš

Ivana Molnárová a jej príbeh o hľadaní a odvahe byť sám sebou – beseda s autorkou
Pozývame vás na stretnutie s Ivanou Molnárovou, úspešnou manažérkou a autorkou úprimnej a silnej spovede o hľadaní vlastnej identity, o pádoch, odvahe a znovuzrodení.
Jej kniha Kto som, keď sa nik nepozerá nie je len príbehom ženy, ktorá sa ocitla na vrchole aj na dne. Je to výpoveď o detstve poznačenom pocitom osamelosti, o manželstve bez lásky, o strate sebahodnoty, ale aj o ceste späť k sebe, k pravde, k vnútornému pokoju.

Martinus: Samo Marec: Wellness
2026-03-11
11. 3. 2026 o 18:00, Martinus, Bratislava

Prekladateľ Samo Marec: Ako vznikol slovenský preklad knihy Wellness – knižná beseda
Niektoré knihy sa potichu objavia a zmiznú. Iné spôsobia rozruch.
Wellness od Nathana Hilla patrí do tej druhej kategórie. Román, ktorý zožal veľký úspech u čitateľov aj kritiky, sa stal témou diskusií, odporúčaní a nadšených reakcií. A teraz k nemu prinášame niečo výnimočné – besedu s jeho slovenským prekladateľom.
Pozývame vás na stretnutie so Samom Marcom, ktorý stojí za slovenskou verziou tohto výrazného titulu. Budete mať možnosť nahliadnuť do prekladateľskej práce, do procesu hľadania správnych slov, tónu a rytmu, ktoré z angličtiny preniesli príbeh do slovenčiny. Ako sa prekladá román plný jemného humoru, generačných postrehov, partnerských konfliktov a kultúrnych odkazov? Kde sa text drží originálu a kde musí prekladateľ tvoriť nanovo?

Douglas Noël Adams (* 11. marec 1952)
2026-03-11
Douglas Noël Adams
(* 11. marec 1952, Cambridge – † 11. máj 2001, Santa Barbara, Kalifornia)
douglas adams inspired „Hitch hikers guide to the galaxy“ H2G2
Bol anglický spisovateľ sci-fi, k jeho najznámejším dielam patrí Stopárov sprievodca galaxiou (päť dielov), Ešte raz a naposledy stopom po galaxii alebo Losos pochybnosti, Holistická detektívna agentúra Dirka Gentlyho, Dlhý temný súmrak bohov. Douglas Adams je aj autorom najrôznejších protichodných foriem Stopárovho sprievodcu galaxiou: rozhlasových relácii, kníh, televíznych inscenácii, divadelných hier, komiksov a uteráka.

Martinus Zvolen: Ako nájsť deťom cestu ku knihám
2026-03-12
12. 3. 2026 o 17:00, Martinus OC Klokan, Zvolen

Ako nájsť deťom cestu ku knihám – diskusia
Knihy sú všade. Deti tiež. A medzi nimi je občas poriadne dlhá, kľukatá cesta.
Pozývame vás na príjemné stretnutie pre rodičov detí do 6 rokov, ktorí chcú porozumieť tomu, ako a prečo knihy v živote dieťaťa fungujú. Bez univerzálnych návodov, zato s množstvom konkrétnych tipov, skúseností a „aha momentov“.
Spoločne sa budeme rozprávať o tom, ako čítanie ovplyvňuje vývin dieťaťa už od najútlejšieho veku, aké typy detských kníh dnes existujú a po ktorých sa oplatí siahnuť.

Martinus Košice: Barbora Vanická: Dvere bez kľúča
2026-03-12
12. 3. 2026 o 18:00, Martinus OD Urban, Košice

Barbora Vanická: Dvere bez kľúča – krst knihy
Niektoré dvere sa neotvárajú kľúčom. Otvárajú sa odvahou. Dvere bez kľúča je fantasy príbeh o premene, emóciách, pochybnostiach aj sile, ktorá sa rodí vtedy, keď sa rozhodneme ísť vlastnou cestou.
Pozývame vás na krst knihy s autorkou Barborou Vanickou a ilustrátorkou knihy Natáliou Malíkovou, kde sa bude hovoriť o príbehu, ktorý nie je len dobrodružstvom, ale aj jemným sprievodcom sebarozvojom. O práci s emóciami, o strachu aj odvahe vystúpiť z radu. O tom, ako veriť sebe, keď svet očakáva niečo iné.

Jack Kerouac (* 12. marec 1922)
2026-03-12
Jack (Jean-Louis Lebris) de Kerouac
(* 12. marec 1922, Lowell, Massachusetts – † 21. október 1969, St. Petersburg, Florida)

Bol americký prozaik a básnik francúzsko-kanadského pôvodu, najpopulárnejší člen beat generation, jeho najznámejšími dielami sú Na ceste, Dharmoví tuláci, Podzemníci, More je môj brat…

Sir Terence David John Pratchett († 12. marec 2015)
2026-03-12
Sir Terence David John Pratchett
(*28. apríl 1948, Anglicko – † 12. marec 2015, Anglicko)

Bol anglický autor fantasy literatúry, k jeho najznámejším dielam patrí séria kníh o Zemeploche, Koberčania, Odvrátená strana Slnka, Strata, Dobré znamenia napísané spolu s Neilom Gaimanom, séria príbehov Johnyho Maxwella…

Dominik Tatarka (* 14. marec 1913)
2026-03-14
Dominik Tatarka
(* 14. marec 1913, Plevník-Drienové – † 10. mája 1989, Bratislava)

Bol slovenský prozaik, esejista a publicista, účastník SNP, po vojne napísal niekoľko angažovaných diel, knihou Démon súhlasu (1956) sa dal na cestu kritika režimu, po okupácii Československa vystúpil z KSČ a stal sa najvýznamnejším slovenským disidentom, podpísal aj Chartu 77. K jeho najznámejším dielam patria Panna zázračnica, Démon súhlasu, Prútené kreslá, Písačky, Navrávačky…

Stephen William Hawking († 14. marec 2018)
2026-03-14
Stephen William Hawking
(* 8. január 1942, Oxford – † 14. marec 2018, Cambridge)

Anglický fyzik, kozmológ a matematik, jeden z popredných svetových teoretických fyzikov. Jeho najznámejšie diela sú Stručná historie času, Černé díry a budoucnost vesmíru, Ilustrovaná stručná história času, Vesmír v orechovej škrupinke, Ilustrovaná teória všetkého, Ešte stručnejšia história času, Veľký plán

Mária Ďuríčková († 15. marec 2004)
2026-03-15
Mária Ďuríčková
(* 29. september 1919, Zvolenská Slatina – † 15. marec 2004, Bratislava)

Vlastným menom Mária Masaryková, bola slovenská spisovateľka, prekladateľka, scenáristka a autorka literatúry pre deti a mládež, jej najznámejšími dielami sú Danka a Janka, O Guľkovi Bombuľkovi, Zlatá priadka, Mestečko Pimparapac…

Veronika Šikulová (* 15. 3. 1967)
2026-03-15
Veronika Šikulová
(* 15. 3. 1967, Modra)

Pôsobila ako novinárka a popritom sa venovala písaniu próz. Prvé prózy publikovala v literárnej prílohe denníka Smena, v literárnych časopisoch Romboid, Slovenské pohľady a v zborníku mladých autorov Druhý dych, Odtiene, Z obloka, Mesačná dúha (2003), Domček jedným ťahom Miesta v sieti, Diera do svetra, Freska v dome a Medzerový plod, za ktorú získala cenu Anasoft litera.

Martinus: Jana Iru: Detvanka
2026-03-16
16. 3. 2026 o 18:00, Martinus, Bratislava

Jana Iru: Detvanka – knižná beseda
Príbeh, ktorý vás zavedie do srdca dediny, kde tradície, príroda a ľudia žijú jeden s druhým v úzkom prepojení. Detvanka od Jany Iru je kniha plná emocionálnych príbehov, ľudskej sily a vzťahov, ktoré sú zároveň krehké aj nezlomné.
Pozývame vás na knižnú besedu, kde sa budeme rozprávať o osudoch postáv, o živote v malej dedine, o láske, priateľstve a rozhodnutiach, ktoré formujú celý svet okolo nás. Jana Iru sa podelí o inšpiráciu pri tvorbe príbehu a o to, ako sa z bežných ľudských situácií rodia hlboké a pútavé príbehy.

Pavol Dobšinský (* 16. marec 1828)
2026-03-16
Pavol Emanuel Dobšinský
(* 16. marec 1828, Slavošovce – † 22. októbra 1885, Drienčany)

Bol slovenský evanjelický kňaz, folklorista, zberateľ ľudovej slovesnosti, jeden zo spisovateľov štúrovskej generácie, jeho najznámejším dielom sú trojzväzkové Prostonárodné slovenské povesti

Martinus Nivy: Mário Bajs: Profesionálny vyjednávač
2026-03-17
17. 3. 2026 o 18:00, Martinus Nivy, Bratislava

Mário Bajs: Profesionálny vyjednávač – knižná beseda
Vyjednávanie nie je hádka. A už vôbec nie súboj, kde musí niekto prehrať. Kniha Profesionálny vyjednávač ukazuje, že dobré dohody vznikajú z prípravy, porozumenia a schopnosti čítať situáciu aj ľudí.
Pozývame vás na knižnú besedu s Máriom Bajsom, autorom a profesionálnym vyjednávačom, ktorý prenáša skúsenosti z praxe do zrozumiteľných príkladov. Budeme sa rozprávať o tom, ako vyjednávame v práci aj v súkromí, prečo často ustupujeme príliš skoro a ako sa dajú konflikty riešiť pokojne, ale pevne.
Dozviete sa, ako funguje vyjednávanie v skutočnom svete, nie v teórii. Ako sa pripraviť na náročné rozhovory, ako pracovať s emóciami (vlastnými aj cudzími) a ako dosiahnuť dohodu bez manipulácie a nátlaku.

Martinus Martin: Lisa Mantchev: Slonom vstup zakázaný
2026-03-18
18. 3. 2026 o 17:00, Martinus OD Urban, Košice

Zážitkové čítanie: Slonom vstup zakázaný
Čo ak je tvoje domáce zvieratko slon? A čo ak zistíš, že do klubu milovníkov domácich zvierat má vstup zakázaný práve ten, koho máš najradšej?
Pozývame deti (aj ich rodičov) na zážitkové čítanie knihy Slonom vstup zakázaný, krásneho príbehu o chlapcovi a jeho slonovi, ktorí sa učia, že nie všetky pravidlá sú spravodlivé. Keď odchádzajú smutní preč, stretnú dievčatko so skunkom a spolu prídu na nápad, ktorý zmení všetko – založiť vlastný klub, kde sú vítaní všetci. Bez výnimiek. Bez zákazov.
Príbeh citlivo a hravo rozpráva o inakosti, prijatí, priateľstve a vzájomnej podpore. O tom, ako si kamaráti dokážu pomôcť s vecami, ktorých sa boja, alebo ktoré sami nezvládnu. A že byť iný nie je problém, ale výhoda.

Martinus Košice: Ján Švihra: Urostorky
2026-03-19
19. 3.2026 o 18:00, Martinus OD Urban, Košice

Knižná beseda s Jánom Švihrom
Pripravte sa na večer plný smiechu, zaujímavostí a prekvapení s urológom Jánom Švihrom, ktorý vás prevedie svetom bizarných, vtipných a často šokujúcich príbehov z nemocnice a pritom nezabudne ani na dôležitú osvetu v oblasti, ktorá je stále považovaná za tabu. Po prečítaní Urostoriek už žiadna urológia nebude tabu.

Sir Arthur Charles Clarke († 19. marec 2008)
2026-03-19
Sir Arthur Charles Clarke
(* 16. december 1917, Minehead – † 19. marec 2008, Kolombo)

Bol britský autor science-fiction, vynálezca a propagátor kozmonautiky. Spolu s Róbertom Heinleinom a Isaacom Asimovom sú nazývaní „Veľkou trojkou science fiction“.
Na základe jeho nápadu vznikli geostacionárne družice. S myšlienkou satelitu zaveseného na pevnom mieste na oblohe prišiel dávno pred vypustením prvej družice – už v roku 1945. Jeho najznámejšími dielami sú Vesmírna odysea, cyklus o Rámovi a Koniec detstva.

Martinus Trnava: Ellie Šedivá: Bertík a plávajúce kníhkupectvo
2026-03-20
20. 3. 2026 o 16:00, Martinus – Trnava City Aréna

Knižná beseda s Ellie Šedivou: Bertík a plávajúce kníhkupectvo – čítanie s deťmi
Niektoré kníhkupectvá stoja na ulici, iné sa jemne kolíšu na vode. A presne tam začína príbeh Bertíka a plávajúceho kníhkupectva, láskavý, dobrodružný a plný fantázie, ktorá vonia po knihách a objavovaní.
Pozývame vás na knižnú besedu s Ellie Šedivou, autorkou príbehu o odvahe, zvedavosti a o tom, že tie najväčšie dobrodružstvá sa často začínajú úplne nenápadne. Budeme sa rozprávať o písaní pre deti, o sile príbehov, ktoré vedia potešiť malých aj veľkých, a o svete, kde knihy nie sú len na čítanie, ale aj na snívanie.

Johann Wolfgang Goethe († 22. marec 1832)
2026-03-22
Johann Wolfgang Goethe
(* 28. august 1749, Frankfurt nad Mohanom – † 22. marec 1832, Weimar)

Bol nemecký básnik, dramatik, humanista, vedec, politik a mysliteľ. Medzi jeho najznámejšie diela patria Utrpenie mladého Werthera, Prometheus a dvojdielna tragédia Faust.

Martinus Trenčín: Ako pomôcť deťom objaviť silu kníh
2026-03-24
24. 3. 2026 o 17:00, Martinus – City Park Trenčín

Radosť z učenia: Ako pomôcť deťom objaviť silu kníh – prednáška a diskusia
Knihy a vzdelávanie patria k sebe. Jedno bez druhého síce funguje, ale nie je to ono.
Pozývame vás na podujatie v spolupráci so sieťou Študijných centier BASIC, ktorá už viac ako 20 rokov pomáha deťom znovu objaviť radosť z učenia. Spoločne prinášame do kníhkupectva v Trenčíne prednášku a diskusiu, ktorá prirodzene prepájajú svet kníh so svetom každodenného učenia.
Prednáška prinesie praktické tipy priamo z praxe, konkrétne odporúčania, ktoré môžete využiť doma aj v škole. Dozviete sa, ako podporiť porozumenie textu, ako pracovať s pozornosťou dieťaťa, ako zvládať frustráciu pri učení a ako budovať zdravý a dlhodobý vzťah ku knihám.

Ján Hollý (* 24. marec 1785)
2026-03-24
Ján Hollý
(* 24. marec 1785, Borský Mikuláš – † 14. apríl 1849, Dobrá Voda)

Bol slovenský katolícky farár, spisovateľ a prekladateľ. Predstaviteľ klasicizmu. Je po ňom pomenovaná planétka (19955) Hollý. Medzi jeho najznámejšie diela patria Rozličné básne hrdinské, elegické a lyrické, Svätopluk, Selanki a Sláv.

Jules Gabriel Verne († 24. marec 1905)
2026-03-24
Jules Gabriel Verne
(* 8. február 1828, Nantes – † 24. marec 1905, Amiens)

Francúzsky spisovateľ sci fi a dobrodružných románov, jeho knihy sú dodnes obľúbené najmä u mladých čitateľov. K jeho najznámejším dielam patria Päť týždňov v balóne, Dva roky prázdnin, Tajomný ostrov, Cesta do stredu Zeme, Deti kapitána Granta, Dvadsaťtisíc míľ pod morom, Cesta okolo sveta za 80 dní, Vynález skazy, Tajomný hrad v Karpatoch…

Martinus Martin: Ján Švihra: Urostorky
2026-03-25
25. 3. 2026 o 18:00, Martinus – OC Galéria, Martin

Knižná beseda s Jánom Švihrom
Pripravte sa na večer plný smiechu, zaujímavostí a prekvapení s urológom Jánom Švihrom, ktorý vás prevedie svetom bizarných, vtipných a často šokujúcich príbehov z nemocnice a pritom nezabudne ani na dôležitú osvetu v oblasti, ktorá je stále považovaná za tabu.
V jeho prvej knihe Urostorky nájdete odpovede na otázky, ktoré vás možno doteraz ani nenapadli. Počas besedy sa môžete tešiť na autentické príbehy z praxe, odborné rady a zábavné momenty, ktoré vás možno aj poriadne prekvapia. Časopis Forbes označil Jána Švihru za jedného z najvplyvnejších lekárov na sociálnych sieťach na Slovensku a teraz máte možnosť spoznať ho osobne!

Walt Whitman († 26. marec 1892)
2026-03-26
Walt Whitman
(* 31. máj 1819, New York, USA – † 26. marec 1892, New Jersey, USA)

Bol americký básnik, esejista, novinár a humanista. Už štyri roky po jeho smrti ho mnohí zahraniční pozorovatelia vyhlásili za „najväčšieho amerického básnika“. Považuje sa za prvého mestského básnika. Tvorí prechod medzi transcendentalizmom a realizmom a oba smery vteľuje do svojho diela. Jeho diela sa preložili do viac ako 25 jazykov. Whitman patrí k najvplyvnejším a najrozporuplnejším básnikom. Medzi jeho najznámejšie diela patria Pozdrav svetu a Tráva a tŕstie.
